નવી દિલ્હી, તા. 10: રિઝર્વ બેન્કના પૂર્વ ગવર્નર રઘુરામ રાજનના કહેવા પ્રમાણે નોટબંધી અને જીએસટીના કારણે ગત વર્ષે ભારતના આર્થિક વિકાસ દરમાં ઘટાડો થયો હતો. વધુમાં રાજને કહ્યું હતું કે, વર્તમાન 7 ટકાનો વિકાસ દર ભારતની જરૂરિયાતો માટે પૂરતો નથી. એનપીએ બાબતે પણ પૂર્વ ગવર્નર રઘુરામ રાજને પોતાનું વલણ રાખતા કહ્યું હતું કે, એનપીએ માટે મોટાપાયે સફાઈ અભિયાનની જરૂરિયાત છે. જેનાથી બેન્કોનું ફસાયેલું કરજ સાફ થઈ શકે અને ફરી એક વખત બેન્કો આર્થિક રીતે પાટે ચડી શકે. જો કે આ કામગીરી માટે માત્ર બેન્કરપ્સી કોડ ઉપયોગી નીવડી શકે નહીં.'